Papildu vienošanās Nr. 3
pie 2024. gada 9.augusta līgums Nr. AMD-24-5094-lī

Rīgā                                                                                         Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs[..], no vienas puses, un
SIA “CTB”, reģistrācijas Nr. 42103019682, (turpmāk – Būvuzņēmējs) [..], no otras puses (abi kopā turpmāk – Puses),
pamatojoties uz 2024. gada 9. augusta līguma Nr. AMD-24-5094-lī, kas noslēgts starp Pasūtītāju un Būvuzņēmēju, turpmāk – Līgums, 12.1., 12.2. un 22.2. punktu, kā arī uz Pasūtītāja Tehniskās komisijas 2025. gada 31. oktobra lēmuma (sēdes protokols Nr.49) noslēdz šādu vienošanos (turpmāk – Vienošanās):
1. Būvuzņēmējs veic papildus darbus saskaņā ar Līguma 12.1. punktu sākotnēji neparedzētus darbus saskaņā ar Līguma 12.2. punktu objektā “Čiekurkalna 2. līnijas seguma atjaunošana no Čiekurkalna 2. šķērslīnijas līdz Viskaļu ielai” saskaņā ar Vienošanās pielikumā Nr.1 “Darbu daudzumu izmaiņu akts Nr.3” norādīto darbu daudzumu, vienības cenu un darbu izmaksām, turpmāk – Papildus darbi.
2. [bookmark: _Hlk180591088]Papildus darbu līgumcena saskaņā ar Līguma 12.1. punktu, kas attiecināma uz sākotnējo darbu daudzumu un izmaksu sarakstu, ir EUR 2 524,21 (divi tūkstoši pieci simti divdesmit četri euro un 21 cents), PVN 21% ir EUR 530,08 (pieci simti trīsdesmit euro un 08 centi), kopā EUR 3 054,29 (trīs tūkstoši piecdesmit četri euro un 29 centi) atbilstoši Vienošanās pielikumā Nr.1 “Darbu daudzumu izmaiņu akts Nr.3” norādītajam darba izmaksu un apjoma sadalījumam. 
3. Papildus darbu līgumcena saskaņā ar Līguma 12.2. punktu, kas attiecināma uz sākotnēji neparedzētiem darbu veidiem, ir EUR 1 000,26 (viens tūkstotis euro un 26 centi), PVN 21% ir EUR 210,05 (divi simti desmit euro un 05 centi), kopā EUR 1 210,31 (viens tūkstotis divi simti desmit euro un 31 cents) atbilstoši Vienošanās pielikumā Nr.1 norādītajam darba izmaksu un apjoma sadalījumam. 
4. Sākotnējā Līguma summa ir EUR 313 352,50 (trīs simti trīspadsmit tūkstoši trīs simti piecdesmit divi euro un 50 centi), PVN 21% ir EUR 65 804,03 (sešdesmit pieci tūkstoši astoņi simti četri euro un 03 centi), Līguma kopējā summa EUR 379 156,53 (trīs simti septiņdesmit deviņi tūkstoši viens simts piecdesmit seši euro un 53 centi).
5. Līdz šim noslēgto Vienošanos rezultātā sākotnējā Līguma summa ar palielinājumu ir 404 380,00 EUR (četri simti četri tūkstoši trīs simti astoņdesmit euro un 00 centi), PVN 21% ir 84 919,80 (astoņdesmit četri tūkstoši deviņi simti deviņpadsmit euro un 80 centi), kopējā Līguma summa sastāda 489 299,80 (četri simti astoņdesmit deviņi tūkstoši divi simti deviņdesmit deviņi euro un 80 centi).
6. Puses konstatē, ka Līguma summa, ņemot vērā Vienošanās 3. un 4. punktā norādīto Līguma summas palielinājumu, ir 407 904,47 EUR (četri simti septiņi tūkstoši deviņi simti četri euro un 47 centi), PVN 21% ir 85 659,94 (astoņdesmit pieci tūkstoši seši simti piecdesmit deviņi euro un 94 centi), kopējā Līguma summa sastāda 493 564,41 (četri simti deviņdesmit trīs tūkstoši pieci simti sešdesmit četri euro un 41 cents).
7. Jautājumus, kas saistīti ar Darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums. 
8. Vienošanās nemaina citus Līgumā noteikto Pušu pienākumus un tiesības.
9. Vienošanās stājas spēkā tās parakstīšanas dienā un ir spēkā līdz pilnīgai saistību izpildei un tā ir Līguma neatņemama sastāvdaļa.
10. Vienošanās sastādīta uz 2 (divām) lapām un ir parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
11. Vienošanai pievienots: pielikums Nr.1 “Darbu daudzumu izmaiņu akts Nr.3” uz 1 (vienas) lapas, pielikums Nr.2 “Rīgas valstspilsētas Ārtelpas un mobilitātes departamenta Tehniskās komisijas 2025. gada 31.oktobra lēmuma (sēdes protokols Nr.49) izraksts” uz 3 (trīs) lapām.

